
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
privind aprobarea dobândirii de către Municipiul Timişoara a terenului  înscris în C.F.445717 Timișoara, ce face obiectul renunţării la dreptul de proprietate de către S.C. TIMIOR COLLANT S.RL. prin administrator Orlandi Laura și trecerea terenului respectiv din domeniul privat al Municipiului Timișoara în domeniul public al Municipiului Timișoara
	Prin adresa nr.CT2019-1948/23.04.2019, completată cu adresa nr.CT2019-2067/06.05.2019, dl. Cionca Adrian Ioan, reprezentant al SC NEW RPC SRL, respectiv SC RPC-TLI SRL, conform Contractului de constituire drept de superficie autentificare nr.640/04.07.2018 la Notar public Bulgăr Vlad-Ioan, solicită trecerea din domeniul privat al Municipiului Timișoara în domeniul public al Municipiului Timișoara  a terenului destinat pentru stradă, înscris în CF 445717 Timișoara cu suprafața de 3145 mp.
Având în vedere, “Declarația de renunțare la dreptul de proprietate” autentificată  sub nr. 698 din 10.07.2018,  la Uniunea Națională a Notarilor Publici -Societate Profesională Notarială NOVATIO, de către Notar Public Bulgăr Vlad-Ioan, prin care S.C. TIMIOR COLLANT S.R.L.  prin administrator ORLANDI LAURA, proprietar  tabular al terenului înscris în CF 445717 Timișoara, declară că renunță la dreptul de proprietate asupra acestuia în favoarea Municipiului Timișoara și că terenul nu este  grevat de sarcini.
În conformitate cu prevederile art.562, alin.2 din Codul Civil, în C.F.nr. 445717 Timişoara a fost notată declarația autentificată privind renunțarea la dreptul de proprietate în favoarea Municipiului Timișoara. 
În baza art.553, alin.2 din Codul Civil, “Imobilul cu privire la care s-a renunţat la dreptul de proprietate conform art.562 alin.2, intră în domeniul privat al comunei, orașului sau municipiului, prin hotărârea consiliului local”.
Conform prevederilor Legii 213/1998, art.8 ”(1) Trecerea bunurilor din domeniul privat al statului sau al unităţilor administrativ-teritoriale în domeniul public al acestora, potrivit art. 7 lit. e), se face, după caz, prin hotărâre a Guvernului, a consiliului judeţean, respectiv a Consiliului General al Municipiului Bucureşti ori a consiliului local.”
Având în vedere cele menţionate mai sus, considerăm oportună iniţierea unui proiect de hotărâre privind aprobarea dobândirii de către Municipiul Timişoara, în domeniul privat, a imobilului-teren situat în Timişoara str. N.Andreescu nr.42, înscris în C.F. nr. 445717 Timişoara, cu nr. cad.445717 în suprafaţă de 3145 mp și trecerea terenului respectiv din domeniul privat al Municipiului Timişoara în domeniul public al Municipiului Timişoara, cu destinaţia de teren pentru drum.

RAPORT DE SPECIALITATE
privind aprobarea dobândirii de către Municipiul Timişoara a terenului  înscris în C.F.445717 Timișoara, ce face obiectul renunţării la dreptul de proprietate de către S.C. TIMIOR COLLANT S.RL. prin administrator Orlandi Laura și trecerea terenului respectiv din domeniul privat al Municipiului Timișoara în domeniul public al  Municipiului Timișoara
              Având în vedere Expunerea de motive nr. CT2019 - 1948 / 07.05.2019 a Primarului Municipiului Timișoara și Proiectul de hotărâre privind aprobarea dobândirii de către Municipiul Timişoara a terenului  înscris în C.F.445717 Timișoara, ce face obiectul renunţării la dreptul de proprietate de către S.C. TIMIOR COLLANT S.RL. prin administrator Orlandi Laura și trecerea terenului respectiv din domeniul privat al Municipiului Timișoara în domeniul public al  Municipiului Timișoara, facem următoarele precizări:
	Terenul situat în str. N.Andreescu nr.42, înscris în CF 445717 Timișoara (provenit din dezmembrarea parcelei înscrise în CF 419887 Timișoara, C.F. vechi nr. 3424 Freidorf), cu nr. cad.445717 (nr.top.vechi 419/a, 419/b/3, 504/24/1, 420/a/2/b/1) și suprafața de 3145 mp, este destinat pentru stradă conform planșei nr.05-Obiective de utilitate publică, anexă la HCL 121/2017 prin care s-a aprobat Planul Urbanistic Zonal ”Locuinţe colective mici în regim de înălţime P+1E+M/Ep, str. Nicolae Andreescu nr. 42, Timişoara”, având ca beneficiar pe S.C.TIMIOR COLLANT S.R.L., întocmit conform proiectului nr. 390/2014, realizat de S.C. STUDIO ARCA S.R.L. 
	Planul de amplasament și delimitare a imobilului cu propunerea de dezmembrare a parcelei cu nr. top. vechi 419/a, 419/b/3, 504/24/1, 420/a/2/b/1, înscris în CF 419887 Timișoara, a fost introdus în baza de date integrată a OCPI Timiș și au fost atribuite numere cadastrale noi, conform Referatului de admitere la cererea nr.218517/27.10.2017.	
În conformitate cu prevederile art.562, alin.2 din Codul Civil și Ordinul 700/2014, art.78, privind aprobarea Regulamentului de avizare, recepţie şi înscriere în evidenţele de cadastru şi carte funciară, modificat prin Ordinul nr. 1304/2015, în C.F.nr. 445717 Timişoara a fost notată Declarația autentificată nr. 698 din 10.07.2018 la Uniunea Națională a Notarilor Publici -Societate Profesională Notarială NOVATIO, de către Notar Public Bulgăr Vlad-Ioan, privind renunțarea la dreptul de proprietate în favoarea Municipiului Timișoara. 
În baza art.553, alin.2 din Codul Civil, “Imobilul cu privire la care s-a renunţat la dreptul de proprietate conform art.562 alin.2, intră în domeniul privat al comunei, orașului sau municipiului, prin hotărârea consiliului local”.


Conform prevederilor Legii 213/1998, art.8 ”(1) Trecerea bunurilor din domeniul privat al statului sau al unităţilor administrativ-teritoriale în domeniul public al acestora, potrivit art. 7 lit. e), se face, după caz, prin hotărâre a Guvernului, a consiliului judeţean, respectiv a Consiliului General al Municipiului Bucureşti ori a consiliului local.”

	 În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea dobândirii de către Municipiul Timişoara a terenului destinat pentru stradă, înscris în C.F.445717 Timișoara, cu nr. cad.445717 și suprafața de 3145 mp, ce face obiectul renunţării la dreptul de proprietate de către S.C. TIMIOR COLLANT S.RL. prin administrator Orlandi Laura și trecerea terenului respectiv din domeniul privat al Municipiului Timișoara în domeniul public al  Municipiului Timișoara.

	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

